12. divizija Kopnene vojske
12. divizija Kopnene vojske vojna je formacija koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Početkom 1995. korpusi ARBiH dobili su divizijsku strukturu. Na području grada Sarajeva formirana je 12. divizija. U njen sastav ušle su: 101. brdska brigada 102. brdska brigada 105. brdska brigada 111. viteška brdska brigada 112. viteška brdska brigada 115. brdska brigada 143. lahka brigada 152. brdska brigada 155. brdska brigada Inžinjerijska, Logistička, Izviđačko-diverzantska i Četa vojne policije. Viškom ljudstva iz preformisanih motorizovanih brigada popunjene su ostale jedinice 1. korpusa, a formirane su manevarske 141. i 143. lahka brigada. Brigade 12. divizije slale su, kao i tokom perioda postojanja operativnih grupa, po jedan bataljon u zone odgovornosti 14. i 16. divizije. Obustavljanjem svih vojnih aktivnosti, započela je djelimična demobilizacija ARBiH i ukidanje nekih jedinica. 13. oktobra 1995. naređena je posljednja reorganizacija jedinica 12. divizije. Sve brigade, osim 143. koja je preimenovana u 120. oslobodilačku, ukinute su. Osnovane su: 121. brdska brigada (od 115. i 152. brigade) 125. brdska brigada (od 101. i 155. brigade) 127. brdska brigada (od 105. i 111. brigade) 129. brdska brigada (od 102. i 112. brigade). U sastav 12. divizije ušla je i 124. laka brigada "Kralj Tvrtko" (ranije 142. laka brigada) koja je bila direktno potčinjena Komandi 1. korpusa. Tri pripadnika Komande 12. divizije i prištapskih jedinica odlikovana su Zlatnim ljiljanom, najvišim ratnim priznanjem.